આ પદવી પછી તેમને અનેક કંપનીઓમાં સારી એવી ઓફરો મળી હતી પરંતું રવિરાજસિંહને રાજ્ય સરકારના ક્લાસ-૧ અધિકારી તરીકે સેવા આપવા હતી આથી તેમણે આ ઉચ્ચ પદવી મેળવવા છતાં જીપીએસસીની તૈયારી શરૂ કરી દીધી હતી. તેમણે ફેબ્રુઆરી ૨૦૧૮માં લેવાયેલી જીપીએસસીની પરીક્ષામાં રાજ્ય વેરા અધિકારી( ક્લાસ-૨)ની પરીક્ષા પાસ કરી જીએસટી ડિપાર્ટમેન્ટમાં પસંદગી પામ્યા હતા.પરંતું ઉચ્ચ પદની ખેવના સાથે તેમણે તાજેતરમાં જીપીએસસી દ્વારા લેવાયેલી ક્લાસ-૧ની પરીક્ષામાં સમગ્ર રાજ્યમાં બીજા ક્રમે પાસ થઇને આસિસ્ટન્ટ કમીશ્નર ઓફ ટેક્ષ(જીએસટી)ક્લાસ-૧ અધિકારી તરીકે પસંદગી પામ્યા છે. તેમની આ સિદ્ધિને સમગ્ર સાણંદ તાલુકા રાજપૂત સમાજ તેમજ ગોધાવી ગામે બિરદાવી હતી.